ദുരന്തനിവാരണ പ്രവര്ത്തനം കാര്യക്ഷമമാക്കാന് ഹാം റേഡിയോ ഓപറേറ്റര്മാര് തൃശൂര്: ദുരന്ത നിവാരണ പ്രവര്ത്തനങ്ങള് കാര്യക്ഷമമാക്കുന്നതിന് ഹാം റേഡിയോ ഓപറേറ്റര്മാരെ നിയമിച്ചു. ജില്ലയില് മഴ ശക്തിപ്പെടുന്ന സാഹചര്യത്തില് ഏതെങ്കിലും കാരണവശാല് വാര്ത്താവിനിമയ സംവിധാനങ്ങള് വിച്ഛേദിക്കപ്പെട്ടാല് ദുരന്തനിവാരണ പ്രവര്ത്തനങ്ങള്ക്ക് തടസം നേരിടാതിരിക്കാനാണ് ഈ സംവിധാനം. 10 അംഗ സംഘത്തെയാണ് ജില്ലയില് നിയോഗിച്ചിട്ടുള്ളത്. കേന്ദ്രസര്ക്കാരിന്റെ അമേച്വര് സ്റ്റേഷന് ഇന്ഡിവിജ്വല് ഓപറേറ്റര് ലൈസന്സ് ഉള്ളവരാണ് ഹാം റേഡിയോ ഓപറേറ്റേഴ്സ്. കുറച്ച് പവറില് കൂടുതല് ദൂരം സഞ്ചരിക്കാന് കഴിയുന്ന ലോവര് സൈഡ്, അപ്പര് സൈഡ് ബാന്ഡുകളില് പ്രവര്ത്തിക്കുന്ന പ്രത്യേക വയര്ലെസ് സംവിധാനമാണ് ഇവര് ഉപയോഗപ്പെടുത്തുക. ദുരന്ത സാഹചര്യങ്ങളില് വൈദ്യുതി ഇല്ലാതെ 12 വോള്ട്ട് ബാറ്ററി, റേഡിയോ, ബൈപോള് ആന്റിന പ്രക്ഷേപണത്തിന് ട്രാന്സ്മിറ്റര് എന്നിവ ഉപയോഗപ്പെടുത്തി ദുരന്തമുഖത്തെ ഡാറ്റ ശേഖരിച്ച് താലൂക്ക് ഓഫീസുകളിലോ കളക്ടറേറ്റില് സജ്ജമാക്കുന്ന എമര്ജന്സി ഓപറേഷന് സെന്ററിലേക്കോ വിവരങ്ങള് കൈമാറും.